  Туспуктэм: Григорий Фомин Майя Бывальцева Удмуртиын нырысетӥ классэ мынӥсь 21 сюрслэсь трос пиналъёсты нош ик цирк возьматонъёсы нуллозы. Соос любительской цирк искусствоя «Под куполом» фестиваль-вожвылъяськонэз учкозы. Ужрад 5-7 куарусёнэ нырысьсэ ортчоз. Со сярысь элькун тӧролэн но кивалтэтлэн пресс-службазы ивортӥз. Фестивале Москва, Волгоград, Самара, Саратов, Свердловск, Тюмень, Ульяновск, Челябинск улосвылъсысь, Алтай шаерысь, Ханты-Манси автоном округысь, Москваысь, Санкт-Петербургысь 14 коллективъёс но Удмуртиысь вить коллективъёс пыриськозы. Оглом 119 адями люкаськоз. Вожвылъяськонлы номеръёс акробатика, омырын гимнастика, эквилибристика, жонлирование, крезьгуро эксцентрика, клоунада, пластика акробатика, антипод, икарийской шудонъёс, иллюзия ӧръёсъя дасямын. Улосвылкуспо фестиваль-вожвылъяськон устооссэ любительской цирковой коллективъёсты шараян, соослы юрттон, кивалтӥсьёссылэсь ӧнер устолыксэс будэтон вылысь радъяське. Тодэ вайытом, нырысетӥ классэ мынӥсьёс понна цирк возьматонъёсты 2020-тӥ арын пандемиен сэрен уретӥзы вал. Тегъёс: Удмуртия Цирк пиналъёс фестиваль Ижкар  